‘રિયા, સાચું કહું તો ભાભી મારાં માત્ર ભાભી નથી, પરંતુ પથદર્શક ગુરુ, મિત્ર છે. હું અભ્યાસમાં એટલો તેજસ્વી નહીં. ભણવાનું મને ગમે જ નહીં. ત્યારે ભાભીએ જ મને અભ્યાસમાં રસ લેતો કર્યો. દિવસભર ઘરના કામકાજમાંથી સમય કાઢીને મને ભણાવ્યો, ગણાવ્યો. માતાના મૃત્યુના થોડા સમય બાદ ઘરમાં આવેલાં ભાભીએ ઘર, વહેવાર તો સુપેરે સંભાળી લીધાં, પણ મનેય વેરવિખેર થતો બચાવી લીધો. સંભાળી લીધો. આજે હું જે કાંઈ છું, મેં જે કાંઈ મેળવ્યું છે તેમાં મારી મહેનત ઉપરાંત ભાભીએ ચીંધેલ રસ્તો, તેમનાં ઉત્સાહપ્રેરક વાક્યો અને મારામાં મૂકેલ વિશ્વાસનો ફાળો બહુ મોટો છે.’